تورکیه-‌نین موبیلیته ساحه‌سینده خیدمت گؤسترن قلوبال تکنولوژی مارکاسی توگ دونیانین ان بؤیوک توکه تیجی الکترون سرگیسی CES 2022-ده یئنی‌لیک‌لرینی و ایلک‌لرینی دونیا اجتیمایتی ایله پای‌لاشدی.
ژانویه‌نین 5-7-ده امریکانین لاس وگاس شهرینده کئچیریلن سرگی ده ویزیون اتومبیلی ایله قاتیلان توگ یئنی‌لیک‌لرینی و ایلک‌لرینی مطبوعات کنفرانسیندا دونیا اجتیمایتینه آچیقلادی و "Transition Concept Smart Device" آدلی کونسپت آتومبیلینی ده تقدیم ائتدی.
کلاسیک بیر آتومبیل شیرکتی اولمادیق‌لارینی ایفاده ائدن توگ-ون باش مودیری گورجان کاراکاش "اؤزوموزو بیر تکنولوژی شیرکتی اولا‌راق تصویر ائدیریک. اونا گؤره ده تکنولوژی ده ان سون یئنی‌لیک‌لرین و ایلک‌لرین گؤروشمه نقطه‌سی اولان جئس-دییک. دوغو ایله باتی‌نین، عقل و دویغونون بیرلشدیگی بیر جوغرافیادا قورولموش، موبیل‌لیک ساحه‌سینده فعالیت گؤسترن بیر تکنولوژی شیرکتی ییک. آتومبیل صنایع سی‌نین سرعتله حرکت‌لی‌لیک اکوسیستمینه چئوریلدیگی یئنی دونیادا ایستیفادچینی و معلوماتی مرکزیمیزه گؤتوره‌رک موبیلیته ساحه‌سینده حل یول‌لاری اورتایا قویوروق" ایفاده‌لریندن ایستیفاده ائتمیش‌دیر.
